കൂട്ടിക്കല് ഉരുള്പൊട്ടല് ഒരു മൃതദേഹം കൂടി കണ്ടെത്തി ഉരുള്പൊട്ടലില് ആകെ മരിച്ചവരുടെ എണ്ണം നാലായി മുണ്ടക്കയം: കോട്ടയം മുണ്ടക്കയം കൂട്ടിക്കലില് ഉരുള്പൊട്ടലില് പെട്ട ഒരാളുടെ മൃതദേഹം കൂടി കണ്ടത്തി. ഇതോടെ ഉരുള്പൊട്ടലില് ആകെ മരിച്ചവരുടെ എണ്ണം നാലായി. ഓട്ടോ ഡ്രൈവറായ ഷാലറ്റി29ന്റെ മൃതദേഹമാണ് കണ്ടെത്തിയത്. ആറു പേര്ക്കായി തിരച്ചില് തുടരുകയാണ്. ഇന്നലെ ഉരുള്പൊട്ടലുണ്ടായ കോട്ടയം കൂട്ടിക്കലിലും ഇടുക്കി കൊക്കയാറിലും രാവിലെ മുതല് വീണ്ടും രക്ഷാപ്രവര്ത്തനം ആരംഭിച്ചിരുന്നു. കൂട്ടിക്കലിലും കൊക്കയാറിലുമായി 14 പേരെയാണ് ഇനി കണ്ടെത്താനുള്ളത്. കൂട്ടിക്കലില് ഇന്നലെ മൂന്ന് പേരുടെ മരണം സ്ഥിരികരിച്ചിരുന്നു. കൂട്ടിക്കലിലെ കാവാലിയിലാണ് ഇനി തെരച്ചില് നടത്തുന്നത്. ഇവിടെ നിന്നും 6 പേരെയാണ് കണ്ടെത്താനുള്ളത്. 40 അംഗ സൈന്യം ഇവിടെ രക്ഷാപ്രവര്ത്തനത്തിനെത്തിയിട്ടുണ്ട്. കൂട്ടിക്കല് മേഖലയില് വന് നാശനഷ്ടമാണുണ്ടായിട്ടുള്ളത്. കൊക്കയാറില് രണ്ടിടങ്ങളിലായി എട്ട് പേരെയാണ് കാണാതായത്. രാവിലെ തന്നെ തെരച്ചില് തുടങ്ങുമെന്ന് ഇടുക്കി കളക്ടര് അറിയിച്ചിരുന്നു. ഫയര് ഫോഴ്സ്, എന്ഡിആര്എഫ്, റവന്യു, പൊലീസ് സംഘങ്ങള് എത്തി തിരച്ചില് ആരംഭിച്ചു. കൊക്കയാറില് തെരച്ചിലിന് ഡോഗ് സ്ക്വാഡും തൃപ്പുണിത്തുറ, ഇടുക്കി എന്നിവിടങ്ങളില് നിന്നും എത്തി. കൊക്കയാറില് ഏഴു വീടുകള് പൂര്ണമായി തകര്ന്നു. Tags